《酬焦秀才一首》
宋代·程俱

焦生老儒冠，耳目接前辈。词源如春水，浩浩涨清渭。

长篇极舂容，岛可青琐碎。人生各有趣，相笑等醒醉。

胡为嗜文章，不作速化计。明珠枉投赠，怀袖欲三岁。

今晨雪寒门，剥啄惊熟睡。轩昂开剧谈，良足慰幽悴。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。